27. helmikuuta 2017

|  |  |  |  |  |
| --- | --- | --- | --- | --- |
|  | Auvo Nieminen  Kuhalantie 10, 15300 Lahti  puh. 050 523 5231, e-mail: ave.nieminen (at) gmail.com |  |  |  |

Tulevan Heinsuon koulun väki

Hei,

Harvoin työurallaan pääsee kokemaan sellaista kuin te. Uusi koulu, uudet tilat, uudet haasteet ja ennen kaikkea uudet mahdollisuudet. On joskus haikeaa jättää vanha taakse, mutta luulisin että teidän tapauksessanne haikeutta on kovin vähän. Mahdollisuudet tehdä jotain uutta ja hyvää ovat nyt edessä.

Olen lupautunut toimimaan valmentajana teidän siirtymisprosessissa uuteen koulurakennukseen. Tässä prosessissa on keskeistä oppia muilta, tehdä yhteistyötä avoimesti, epäonnistua ja onnistua. Valmennustapahtumat etenevät niin, että ensiksi on yksi 2,5 tunnin avaustapahtuma ja sitten koko päivän veso. Tämän jälkeen on vielä kaksi 2,5 tunnin valmennustapahtumaa. Ohjelmarunko löytyy koulunne pedanetista, josta selviää pääpiirteittäin eri tilaisuuksien ohjelma. Keskeisenä ajatuksena on lähteä mahdollisuuksien kautta etsimään koulurakennuksen tarjoamia uusia eväitä avoimeen oppimisympäristöön ja uudistuvaan opetukseen ops:n hengessä. Emme toki unohda haasteita, joita matkalla on, mutta yhdessä löydämme kyllä keinot niihinkin. Kaikkea emme kerralla saa hoidetuksi ja siksi erityisesti vesossa käymme priorisointia ja aikataulutusta läpi. Suunnitelmia tarkistetaan veson jälkeisessä valmennuksessa. Samoin luodaan pohjaa uudistusten aiheuttamille muutoksille oppilaitoksen rakenteessa ja tiimityöskentelylle.

Viimeisessä valmennuksessa keskitytään peilaamaan hankkeita ja maineen kehittämistä. Maine jää usein hiukan sivuun kouluissa, vaikka sillä on keskeinen merkitys siihen, miten huoltajat ja oppilaat koulun kokevat. Hyvällä maineella on monia vaikutuksia helpottamaan koulun arkea. Uuteen Heinsuon kouluun ja sen toimintatapaan tulevat ulkopuolisetkin tutustumaan.

Tähän valmennukseen voi valmistautua vaikkapa nauttimalla talvesta. Näemme ensimmäisen kerran keskiviikkona 15.3. klo 15.

Ystävällisin terveisin,

Auvo Nieminen

rehtori emeritus, valmentaja